اینگیلتره‌-ده 2022-جی ایلدن اعتباراً تیکیله‌جک بوتون ائو و ایش یئرلرینده الکتریک‌لی ماشین و دیگر آراجلار اوچون یوکلمه (شارژ) مودولو ضروری‌لشه‌جک.
اؤلکه‌لر کابن ائمیسیون لارینی آزالتماق اوچون آددیم‌لار آتماقدا‌دیر. بون‌لاردان بیری ده الکتریک‌لی ماشین‌لارین یاییلماسی‌دیر.
ایلک اولا‌راق اینگیلتره بو مؤوضوع دا مهم قرار وئردی: حکومت 2022-جی ایلدن اعتباراً تیکیله‌جک بوتون ائو و ایش یئرلرینده الکتریک‌لی آراجلار اوچون شارژ بولومو ضروریلشدیردی.
بؤیوک بریتانیادا ایللیک 145 مین یئنی الکتریک یوکلمه منطقه‌سی‌نین قوراشدیریلماسی پلانلاشدیریلیر. بئله‌جه، ائو و ایش یئرلرینده الکتریک‌لی واسیطه‌لری یوکلمک آسان‌لاشا‌جاق. بو وضعیت هم ده الکتریک‌لی ماشین ایستیفاده‌سینی ده آرتیرا‌جاق.
قئید ائدک کی، اینگیلتره حکومتی بوندان اول الکتریک یوکلمه ایستانسیون لارینین اینشاسی اوچون 660 میلیون دو‌لار آیریلدیغینی اعلان ائتمیشدی. عمومیتله، بو اؤلکه 2030-جو ایله قدر بنزین، گاز و عمومیتله، فسیل یانا‌جاقلا چالیشان ماشین ساتیشینی دایان‌دیرماق ایستییر.
